钦定古今图书集成/明伦汇编/闺媛典/第192卷 > 曾士毅妻李氏
## 钦定古今图书集成/明伦汇编/闺媛典/第192卷 > 曾士毅妻李氏

按《宝庆府志》：“李氏，邵阳太学生曾士毅妻。归曾，克尽
妇道。姑性严急，李承色笑甚谨，劝夫置妾，以广嗣续，
抚育妾子，不啻己出。所生一子，已为诸生。夫没，妾遗
幼子甫七日，妾亦亡。氏鞠育劳瘁，旦夕不去怀抱，与
妾之长孤并抚焉。未几，所生子亦丧，惟课妾三子，与
所出一孙析产。时或劝嫡孙宜从厚，氏不允，平分其”
产，独持门户，十有五年。年七十，死于“溃兵”之难。